Missatge: no em sembla un cercle, perque si la gent poguera pagar un pis normalet a Barcelona per 500.000 euros,  els preus hagueren pujat fins als 500.000 (això de la bombolla...), però com que resulta que es va arribar a un tope, les vivendes ja no es venien tan fàcilment, llavors s'havia de  baixar una miqueta el preu... i d'aquí va punxar la bombolla, però com que aquesta bombolla s'ha unflat amb diners que els bancs demanaven a altres bancs, els bancs desconfien de les hipoteques empastifades que pugui tindre cadascú, l'euribor puja i les hipoteques també, la gent ja no pot comprar pisos tan facilment, els preus del pisos baixen un altre cop, endemés surten els que per culpa de les hipoteques no poden pagar-se luxes, baixa el comerç i la producció, això fot gent a l'atur i es deixen de pagar hipoteques, fent crèixer la crisi però augmentant els pisos en oferta i la baixada de valor; al final el que passa és que tenim una cosa que val 10 però ens ha costat 20 i que s'ha de continuar pagant (els bancs també han de pagar als bancs creditors), la borsa no sap on parar... doncs no em sembla un cercle sino una bola de neu més aviat.

Resposta: Si tot això ja ho sé. El que vull dir és que al final si els bancs no haguessin donat els crèdits tan fàcilment, la bombolla no hauria crescut tant, i per definició no hauria petat. I per tant no hi hauria gent temptada de deixar de pagar. I per tant els bancs no tindrien tanta por entre ells. I per tant no deixarien de donar crèdits a empreses. I per tant no hi hauria tant increment de l'atur, i per tant menys gent deixaria de pagar la hipoteca sense voler.   Perquè hi ha dos tipus de gent que no paga la hipoteca: gent que no la vol pagar perquè li surt més barat perdre el pis (perquè ha baixat de preu). i gent que no paga perquè ha perdut la feina i no pot.